CELEX: 31996R1433
Language: hu
Date: 1996-07-23 00:00:00
Title: A Bizottság 1433/96/EK rendelete (1996. július 23.) az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet II. és III. mellékletének módosításáról

Fontos jogi nyilatkozat

|

31996R1433

Hivatalos Lap L 184 , 24/07/1996 o. 0021 - 0023

		A Bizottság 1433/96/EK rendelete(1996. július 23.)az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet II. és III. mellékletének módosításárólAZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 1312/96 bizottsági rendelettel [1] módosított, az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló, 1990. június 26-i 2377/90/EGK tanácsi rendeletre [2] és különösen annak 6., 7. és 8. cikkére,mivel a 2377/90/EGK rendelettel összhangban, minden olyan farmakológiai hatóanyag tekintetében, amelyet a Közösségen belül élelmiszer-termelő állatokon történő alkalmazásra szánt állatgyógyászati készítményekben használnak, fokozatosan maradékanyag-határértékeket kell meghatározni;mivel a maradékanyag-határértékeket azután szükséges meghatározni, miután az állatgyógyászati készítmények bizottságán belül minden olyan lényeges információt megvizsgáltak, amely az érintett készítmény maradékanyagainak az állati eredetű élelmiszerek fogyasztójára vonatkozó ártalmatlanságára, valamint a maradékanyagoknak az élelmiszerek ipari feldolgozására gyakorolt hatására vonatkozik;mivel az állatgyógyászati készítmények állati eredetű élelmiszerekben lévő maradékanyagaira vonatkozó maradékanyag-határértékek megállapítása során pontosan meg kell határozni azokat az állatfajokat, amelyekben a maradékanyagok jelen lehetnek, azokat a szinteket, amelyek a kezelt állatból nyert valamennyi megfelelő testszövetben jelen lehetnek (célszövet), valamint a maradékanyag természetét, amely a maradékanyagok nyomonkövetése szempontjából fontos (jelző maradékanyag);mivel a megfelelő közösségi joganyagban előírtak szerint a maradékanyagok ellenőrzése céljából a maradékanyag-határértékeket rendszerint a máj vagy a vese célszövetei tekintetében szükséges megállapítani; mivel azonban a nemzetközi kereskedelemben részt vevő hasított testekből a májat és a vesét rendszerint eltávolítják, és ezért az izom-, illetve zsírszövetek tekintetében is minden esetben maradékanyag-határértékeket kell megállapítani;mivel a tojószárnyasokon, a tejelő állatokon vagy a mézelő méheken történő felhasználásra szánt állatgyógyászati készítmények esetében a tojás, a tej, illetve a méz tekintetében is maradékanyag-határértékeket kell meghatározni;mivel a hidrogén-peroxidot, a perecetsavat, a carbetocint, a quillaia szaponinokat, a butil-4-hidroxi-benzoátot, a nátrium-butil-4-hidroxi-benzoátot és a nátrium-benzil-4-hidroxi-benzoátot be kell illeszteni a 2377/90/EGK rendelet II. mellékletébe;mivel a tudományos vizsgálatok befejezésének lehetővé tétele érdekében a baquiloprimt be kell illeszteni a 2377/90/EGK rendelet III. mellékletébe;mivel 60 napos időtartamot szükséges engedélyezni e rendelet hatálybalépése előtt annak érdekében, hogy a tagállamok számára lehetővé tegyék az esetleg szükséges módosítások elvégzését az érintett állatgyógyászati készítmények forgalomba hozatalára, a legutóbb a 93/40/EGK irányelvvel [3] módosított 81/851/EGK tanácsi irányelvnek [4] megfelelően kiadott engedélyekben azért, hogy figyelembe vegyék e rendelet rendelkezéseit;mivel az e rendeletben meghatározott intézkedések összhangban állnak az állatgyógyászati készítmények bizottságának véleményével,ELFOGADTA EZT A RENDELETET:1. cikkA 2377/90/EGK rendelet II. és III. mellékletei a csatolt mellékletben meghatározottak szerint módosulnak.2. cikkEz a rendelet az Európai Közösségek Hivatalos Lapjában való kihirdetését követő hatvanadik napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 1996. július 23-án.a Bizottság részérőlMartin Bangemanna Bizottság tagja[1] HL L 170., 1996.7.9., 8. o.[2] HL L 224., 1990.8.18., 1. o.[3] HL L 214., 1993.8.24., 31. o.[4] HL L 317., 1981.11.6., 1. o.--------------------------------------------------MELLÉKLETA. A II. melléklet a következők szerint módosul:1. Szervetlen vegyi anyagok"Farmakológiai hatóanyag(ok) | Állatfajok | Egyéb rendelkezések |1.1.Hidrogén-peroxid | Minden élelmiszer-termelő állatfaj" | |2. Szerves vegyületek"Farmakológiai hatóanyag(ok) | Állatfajok | Egyéb rendelkezések |2.51.Perecetsav | Minden élelmiszer-termelő állatfaj | |2.52.Carbetocin | Minden élelmiszer-termelő emlős állatfaj | |2.53.Quillaia szaponinok | Minden élelmiszer-termelő állatfaj | |2.54.Butil-4-hidroxi-benzoát | Minden élelmiszer-termelő állatfaj | |2.55.Nátrium-butil-4-hidroxi-benzoát | Minden élelmiszer-termelő állatfaj | |2.56.Nátrium-benzil-4-hidroxi-benzoát | Minden élelmiszer-termelő állatfaj" | |B. A III. melléklet a következők szerint módosul:1. Fertőzések elleni hatóanyagok1.1. Kemoterápeutikumok1.1.2. Diamino-pyrimidin származékok"Farmakológiai hatóanyag(ok) | Jelző maradékanyag | Állatfajok | Maximális maradékanyag-határértékek | Célszövetek | Egyéb rendelkezések |1.1.2.2.Baquiloprim | Baquiloprim | Szarvasmarhafélék | 300 μg/kg | Máj | Az ideiglenes határértékek 1998. július. 1-jén hatályukat vesztik |150 μg/kg | Vese |10 μg/kg | Zsír |30 μg/kg | Tej |Sertésfélék | 50 μg/kg | Máj | Az ideiglenes határértékek 1998. július. 1-jén hatályukat vesztik |50 μg/kg | Vese |40 μg/kg | Zsír és bõr" |--------------------------------------------------